
ΤΕΥΧΟΣ ΠΡΩΤΟ 

ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

150. Τροποποίηση Π.Δ. 16/2001 «Ιδρυση και Οργανι¬ 


σμός Σχσλής Υπσβρυχίων Καταστρσφών» (Α' 13) 
και Π.Δ. 15/2001 «Περί Οργανισμσύ Αρχηγείου 
Στόλου (Ο/ΣΑΣ) (ΑΊ 3). 1 

151. Όργανα που αποφασίζουν ή γνωμοδοτούν και ει¬ 

δικές ρυθμίσεις σε θέματα έργων πσυ εκτελού- 
νται από την ΕΛΑΗΝΙΚΗ ΑΕΡΟΠΟΡΙΚΗ ΒΙΟΜΗ¬ 
ΧΑΝΙΑ Α.Ε. (ΕΑΒ). 2 

152. Περί οργάνωσης του χρόνσυ εργασίας των ναυτι¬ 
κών, σε συμμόρφωση πρσςτις Οδηγίες 1999/63/ 

ΕΚ και 1999/95/ΕΚ. 3 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Τραποπσίηση Π.Δ. 16/2001 «Ιδρυση και Οργανισμός Σχο¬ 
λής Υπσβρυχίων Καταστροφών» (Α' 13) καιΠ.Δ. 15/2001 
«Περί Οργανισμού Αρχηγείου Στόλου (Ο/ΣΑΣ) (Α' 13). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τα άρθρα 1 παράγραφος 1 περίπτωση β), 1 παρά¬ 
γραφος 2, 3 και 6 παράγραφος 1 του ΑΝ 428/1937 «Περί 
της εντω Ναυτικώ Εκπαιδεύσεως» (Α' 15). 

β) Τα άρθρα 1 και 6 του Ν. 2936/2001 «Επαγγελματίες 
Οπλίτες και άλλες διατάξεις» (Α' 166). 

γ) Την παράγραφο 4ε του άρθρου 14 και την παράγρα¬ 
φο 1 1 του άρθρου 17 του Ν. 2292/95 «Οργάνωση και Λει¬ 
τουργία του Υπσυργείου Εθνικής Άμυνας» (Α'35). 

δ) Το άρθρο 29 Α του Ν. 1558/1985 (Α' 137), άπως αυτά 
προστέθηκε μετσ άρθρο 27του Ν. 2081/1992 (Ά 154) και 
τροποποιήθηκε με το άρθρο 1 παράγραφος 2α του Ν. 
2469/1997 (Ά38). 

ε) Την γνώμη του Ανωτάτου Ναυτικού Συμβουλίου 
(Πρακτικά 2 από 23.1.2003). 

στ) Την εισήγηση του Αρχηγού του Γενικού Επιτελείου 
Ναυτικού από 24.2.2003. 


ζ) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατι¬ 
κού προϋπολογισμού. 

η) Τη Δ 134/18.4.2003 γνωμοδότηση τσυ Συμβουλίου 
της Επικρατείας, μετά από πρόταση του Υπουργού Εθνι¬ 
κής Άμυνας, αποφασίζουμε: 

Αρθρο 1 

1. Στο Π.Δ. 16/2001 «Ίδρυση και Οργανισμός Σχολής 
Υποβρυχίων Καταστροφών» (Ά 13), όπωςτροποποιήθηκε 
μεταγενέστερα με το Π.Δ. 47/2002 (Α'46) και ισχύει σήμε¬ 
ρα, επέρχονται οι παρακάτω τροποποιήσεις : 

α) Στσ άρθρο 6 προστίθεται η ακόλουθη παράγραφος 
1ι: 

«1ι. Τροποποιείτο ωρολόγιο πρόγραμμα εκπαίδευσης 
ύστερα από εισήγηση τσυ Επιτηρητή του Σχολείου». 

β) Προστίθεται το ακόλουθο νέο άρθρο 8 : 

«Άρθρο 8 

Τμηματάρχης Προσωπικού 

1.0 Τμηματάρχης Προσωπικού είναι Αξιωματικός Π.Ν., 
κάτοχος Πτυχίου Υ/ΚΤ και ο άμεσος βοηθός του Υποδιοι¬ 
κητή ΣΥΚ σε θέματα πρσσωπικού. 

2. Είναι υπεύθυνσς γιατη χσρήγηση αδειών, απσυσιών, 
για την έκδοση προγραμμάτων εργασιών / κινήσεων κα¬ 
θώς και για τη διεξαγωγή της εσωτερικής υπηρεσίας. 

3. Μεριμνά για την τήρηση των διαταγών εσωτερικής 
υπηρεσίας. 

4. Συντάσσειτον εβδσμαδιαίο και ημερήσια πίνακα υπη¬ 
ρεσίας και τον υποβάλλει στον Υποδιοικητή ΣΥΚ. 

5. Επιβλέπει την τήρηση, ενημέρωση και ορθή χρήση 
των βιβλίων και αρχείων τσυ σπλονομείσυ και του γραφεί¬ 
ου γενικής επιστασίας». 

γ) Τα άρθρα 8 έως 24 αναριθμούνται σε άρθρα 9 έως 25. 

δ) Η παράγραφος 2 του άρθρου 10 αντικαθίσταται με 
την ακάλουθη: 

«2. Ως εκπαιδευτικό πρασωπικό προτείνσνται όσσι 
έχσυν απσδεδειγμένη πείρα και γνώσεις που αποδεικνύο- 
νται από πτυχία αντίστοιχα με το μάθημα που θα διδά¬ 
ξουν». 

ε) Στηνπαράγραφο2του άρθρου 11, μετά την λέξη «κεί¬ 
μενα» προστίθενται οι λέξεις «και σχέδια μαθημάτων». 

στ. Οι παράγραφοι 2 και 6 του άρθρου 12 αντικαθίστα¬ 
νται με τις ακάλουθες: 

«2. Ο Επιτηρητής Σχολείου είναι ο άμεσα υπεύθυνος 
έναντι του Διευθυντή Σπουδών σε ότι αφσρά την εκπαί¬ 
δευση, απόδσση και την τήρηση των διατάξεων ασφάλει¬ 
ας κατά τη διάρκεια του Σχολείου, σύμφωνα πάντα με τα 
τεχνικά / επιχειρησιακά εγχειρίδια και οδηγίες της Διοίκη¬ 
σης της Σχολής. 

6. Συντονίζει την εργασία των εκπαιδευτών του σχολείου, 
εξασφαλίζει τηντήρηση των εκπαιδευτικώνπρογραμμάτων 
και των διατάξεων ασφαλείας καθώς και την εκτέλεση των 
αντικειμένων σύμφωνα με τα εγκεκριμένα τεχνικά / επιχει¬ 
ρησιακά εγχειρίδια και οδηγίες της Διοίκησης της Σχσλής. 
Επίσης επιβλέπει για την ακριβή διδασκαλία των διαφόρων 
αντικειμένων εκπαίδευσης παρευρισκόμενος στις παραδό¬ 
σεις μαθημάτων και διαμσρφώνει πλήρη και σαφή γνώμη 
για την απόδσση κάθε εκπαιδευτή και εκπαιδευόμενσυ». 

ζ) Στα αυτό άρθρο 12 προστίθεται η ακόλουθη νέα πα¬ 
ράγραφος 7: 

«7. Προτείνει την τροποποίηση αντικειμένων του προ¬ 
γράμματος στο Διευθυντή Σπουδών». 

η) Οι παράγραφοι 1 και 2 του άρθρου 13 αντικαθίστα¬ 
νται με τις ακόλσυθες: 

«1. Ως εκπαιδευτές φάσεων προτείνονται Ανθυπασπι- 
στές ή Υπαξιωματικσί κάτοχοι Πτυχίου Υ/ΚΤ που έχουν 
συμμετάσχει σε Ομάδες Ανορθόδοξσυ Πόλεμσυ/Ομάδες 
Εξσυδετέρωσης Ναρκών (ΟΕΠ/ΟΕΝ) τσυλάχιστον πέντε 
(5) χρόνια και έχουν φύλλα ποιότητας 85% και πάνω στον 
κατεχόμενο βαθμό. 

2. Ευθύνονται για την άρτια εκπαίδευση των εκπαιδευο- 
μένων, την τήρηση των διατάξεων ασφαλείας και την εκτέ¬ 
λεση των αντικειμένων σύμφωνα με τα τεχνικά / επιχειρη¬ 
σιακά εγχειρίδια και οδηγίες της Διοίκησης της Σχσλής». 

θ) Στσ αυτό άρθρο 13 προστίθενται οι ακόλουθες νέες 
παράγραφοι 5 και 6 : 

«5. Τηρούντο βιβλίο της διδαχθείσας ύλης. 

6. Οι εκπαιδευτές φάσεων πριν να αναλάβουν καθήκο¬ 
ντα πρέπει να παρακολουθήσουν επιτυχώςτο Σχολείο Εκ¬ 
παιδευτών ΣΥΚ». 

ι) Στην παράγραφο 1 του άρθρου 14, μετά τα αρχικά 
«ΕΠΥ» προστίθενται οι λέξεις «Επαγγελματίες Οπλίτες 
(ΕΠΟΠ)». 

ια) Διαγράφεται η παράγραφος 2β του άρθρου 15 και η 
παράγραφος 2γ γίνεται 2β. 

ιβ) Στην παράγραφο 1 δ του άρθρου 17 οι λέξεις «Αξιω¬ 
ματικό Εκπαιδεύσεως» αντικαθίστανται με την λέξεις 
«Τμηματάρχη Εκπαίδευσης». 

ιγ) Στην παράγραφσ 1 του άρθρου 18 προστίθεται η 
ακόλουθη υποπαράγραφος η : 

«η Εκπαιδευτών ΣΥΚ». Η τελευταία υποπαράγραφος ζ 
αναριθμείται σε θ. 

ιδ) Όπου στο άρθρο 22 αναγράφονται οι λέξεις «Αξιω¬ 
ματικός Εκπαίδευσης» αντικαθίστανται με τις λέξεις 
«Τμηματάρχης Εκπαίδευσης». 

ιε) Στην παράγραφσ 2 τσυ άρθρσυ 23 πρσστίθεται η 
ακόλσυθη υποπαράγραφος ε: 

«ε. Απουσιάζει δύο (2) εργάσιμες ημέρες από κάθε φά¬ 
ση εκπαίδευσης ή Σχολείσ». 

ιστ) Το δεύτερο εδάφιο της παραγράφου 3 του αυτού 
άρθρου 23 τροποποιείται ως εξής : 

«Εάν και πάλι αποτύχει, διακόπτεται η περαιτέρω εκπαί¬ 
δευσή τσυ και απομακρύνεται από τη Σχολή, με σχετικό 
σήμα ΔΥΚ, τσ οπαίο κοινοποιείται προς ΓΕΝ ή ΔΝΕ, εφό¬ 
σον αφορά σε Αξιωματικσύς ή Υπαξιωματικούς, ΕΠΥ, 
ΕΠΟΠ και πρασωπικό στρατευμένο θητείας αντίστσιχα. 


ιζ) Πρσστίθεται το ακόλουθο νέο άρθρο 26, ενώ το 
υπάρχον άρθρο 25 αναριθμείται ως άρθρο 27 : 

«Αρθρο 27 

Παρατηρητές Σχολείων 

1. Αλλοδαποί Αξιωματικοί και Υπαξιωματικοί μπορούν, 
μετά από αίτηση της χώρας τσυς και έγκριση τσυ ΓΕΝ, να 
παρακσλσυθσύν τα Σχολεία της ΔΥΚ, σαν Παρατηρητές. 

2. Οι Παρατηρητές των Σχσλείων δεν συμμετέχουν στις 
εξετάσεις, δεν λαμβάνουν Πτυχίο ή Πιστοποιητικό και δεν 
αποκτούν, σε καμία περίπτωση, τα δικαιώματα αυτών πσυ 
απεφσίτησαν επιτυχώς. 

3. Στους Παρατηρητές δίνεται Βεβαίωση Παρακσλσύ- 
θησηςτου Θεωρητικσύ Τμήματσς του Σχολείου». 

Αρθρο 2 

Τοάρθρο2του Π.Δ. 15/2001 «Περί Οργανισμού Σχολών 
Αρχηγείου Στόλου (Ο/ΣΑΣ)» (Α' 13), τροποποιείται ως 
ακολούθως: 

α) Στην παράγραφο 1γ διαγράφεται η τελευταία λέξη 
«Αντ ιτ ο ρπ ιλλικώ ν». 

β. Στις παραγράφους 1 ε και 1 στ οι λέξεις «Πλοίων Αποβά- 
σεως» αντικαθίστανται με τις λέξεις «Αμφιβίων Δυνάμεων». 

γ) Προστίθεται η παρακάτω νέα υπσπαράγραφσς 1θ : 

«1Θ. Η Σχσλή Υπσβρυχίων Καταστροφών (ΣΥΚ), δια του 
Διοικητή Υποβρυχίων Καταστροφών». 

δ) Στην παράγραφο 2α, μετά το συντετμημένο τίτλο 
(ΣΕΝΤ) προστίθεται «Σχολή Υποβρυχίων Καταστροφών 
(ΣΥΚ)». 

Άρθρο 3 

Η ισχύς του παρόντος Π. Διατάγματος αρχίζει από τη 
δημοσίευσή τσυ στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση τσυ παρόντος Π. Διατάγματος. 

Αθήνα, 15 Μάίου 2003 
ο ΠΡΟΕΔΡΟΣ τΗΣΛΗΜΟΚΡΑτίΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

( 2 ) 

Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από την 
ΕΛΑΗΝΙΚΗ ΑΕΡΟΠΟΡΙΚΗ ΒΙΟΜΗΧΑΝΙΑ Α.Ε. (ΕΑΒ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου Ιθκαιτηςπαρ. 1 
του άρθρου 18 του Ν. 1418/84 «Δημόσια έργα και ρυθμί¬ 
σεις συναφών θεμάτων» (Α' 23). 

2. Τις διατάξεις τσυ άρθρσυ 44 τσυ Ν. 1947/1991 
«Απλσύστευση φορολογικών διαδικασιών και άλλες ρυθ¬ 
μίσεις» (Α'70). 

3. Τις διατάξεις τσυ Ν. 43/1975 (Α' 93) όπως ισχύει. 

4. Τις διατάξεις τσυ Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137),άπως προ¬ 
στέθηκε με το άρθρο 27 του Ν. 2081/92 (Α' 154) και τρο¬ 
ποποιήθηκε με την παρ. 2 εδ. α' του άρθρου 1 του Ν. 
2469/97 (Α'38). 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού ούτε του προϋπολογισμού της ΕΑΒ. 

7. Την 79/2003 Γνωμοδότηση του Συμβουλίου της Επι¬ 
κράτειας, μετά από πρόταση της Υπουργού Περιβάλλο¬ 
ντος, Χωροταξίας και Δημοσίων Έργων και του Υπουρ¬ 
γού Οικονομίας και Οικονομικών, αποφασίζουμε: 

Άρθρο 1 
Αρμόδια όργανα 

Αρμόδιοι για τη λήψη αποφάσεων, κατά τις διατάξεις 
του Ν. 1418/1984 «Δημόσια έργα και ρυθμίσεις συναφών 
θεμάτων», όπως τροποποιήθηκε και ισχύει και των προε¬ 
δρικών διαταγμάτων που εκδίδονται σε εκτέλεση αυτού 
για τα έργα, που εκτελούνται από την Ε/\ΛΗΝΙΚΗ ΑΕΡΟ¬ 
ΠΟΡΙΚΗ ΒΙΟΜΗΧΑΝΙΑ Α.Ε. (ΕΑΒ) είναιτο Διοικητικό Συμ¬ 
βούλιο ή ο Δ/νων Σύμβουλος ή το Συμβούλιο Δ/νσης ή τα 
εξουσιοδοτημένα όργανα σύμφωνα με τις εκάστοτε ισχύ- 
ουσες οργανωτικές διατάξεις της ΕΑΒ και όπως ειδικότε¬ 
ρα ορίζεται στα επόμενα άρθρα. 

Άρθρο 2 

Ορισμοί-Διευθύνουσα Υπηρεσία- Προ'ίσταμένη Αρχή 

Τα αρμόδια όργανα στα οποία αναφέρεται το προη¬ 
γούμενο άρθρο είναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρε¬ 
σία» είναι η αρμόδια διεύθυνση ή υπηρεσία της ΕΑΒ σύμ¬ 
φωνα με τις εκάστοτε ισχύουσες οργανωτικές διατάξεις 
της ΕΑΒ. 

β) «Προϊσταμένη Αρχή» ή «Εποπτεύουσα Αρχή» είναιτο 
Διοικητικό Συμβούλιο της ΕΑΒ ή ο Δ/νων Σύμβουλος ή το 
Συμβούλιο Δ/νσης ή οποιοδήποτε άλλο όργανο αποφασί¬ 
σει το Δ.Σ.,ανάλογα με το ύψος της προϋπολογιζόμενης 
δαπάνηςτου έργου, σύμφωνα με τις εκάστοτε ισχύουσες 
οργανωτικές διατάξεις της ΕΑΒ. 

Άρθρο 3 

Τεχνικό Συμβούλιο 

1. Το Τεχνικό Συμβούλιο της ΕΑΒ συγκροτείται με από¬ 
φαση του Διοικητικού Συμβουλίου της ΕΑΒ και αποτελεί- 
ται από: 

α) Ένα μέλος του Διοικητικού Συμβουλίου της ΕΑΒ, τε¬ 
χνικό, διπλωματούχο Ανώτατου Εκπαιδευτικού Ιδρύμα¬ 
τος (Α.Ε.Ι.) ή απόφοιτο Τεχνικών Στρατιωτικών Σχολών 
(Α.Ε.Ι.) ή έναν τεχνικό υπάλληλο της ΕΑΒ, διπλωματούχο 
Α.Ε.Ι. με δεκαπενταετή τουλάχιστον προϋπηρεσία, ως 
Πρόεδρο, που ορίζεται με τον αναπληρωτή του. 

β) Δύο τεχνικούς υπαλλήλους της ΕΑΒ, διπλωματού¬ 
χους Ανωτάτων Εκπαιδευτικών Ιδρυμάτων, με πενταετή 
τουλάχιστον προϋπηρεσία, ως μέλη που ορίζονται με τον 
Αναπληρωτές τους. 

γ) Έναν Μόνιμο Αξιωματικό της Πολεμικής Αεροπορίας 
εν ενεργεία που είναι τεχνικός διπλωματούχος Ανώτατου 
Εκπαιδευτικού Ιδρύματος ή απόφοιτος Τεχνικών Στρα¬ 
τιωτικών Σχολών (Α.Ε.Ι.), ως μέλος, που προτείνεται με 
τον αναπληρωτή του από το Υπουργείο Εθνικής Αμύνης. 

δ) Ένα δικηγόρο της Νομικής Υπηρεσίας της ΕΑΒ, ως 
μέλος, που ορίζεται με τον αναπληρωτή του. 


2. Καθήκοντα Γραμματέα του Συμβουλίου ασκεί υπάλ¬ 
ληλος της ΕΑΒ. 

3. Τα θέματα εισηγείται στο Τεχνικό Συμβούλιο ο Διευ¬ 
θυντής Συντήρησης Εγκαταστάσεων ή ο αρμόδιος κατά 
περίπτωση Δ/ντής, οι οποίοι μετέχουν στη συζήτηση χω¬ 
ρίς ψήφο, εφόσον δεν είναι μέλη του Συμβουλίου. 

4.0 Πρόεδροςτου Συμβουλίου μπορεί να καλείστις συ¬ 
νεδριάσεις οποιονδήποτε υπάλληλο ή ιδιώτη για παροχή 
πληροφορίας ή γνώμης σχετικά με τα θέματα που συζη- 
τούνται στο Συμβούλιο. 

5. Το Τεχνικό Συμβούλιο είναι σε απαρτία όταν είναι πα- 
ρόντεςο Πρόεδροςή ο αναπληρωτής του και τρία από τα 
μέλη του. 

6. Οι αποφάσεις και γνωμοδοτήσεις λαμβάνονται με 
απόλυτη πλειοψηφίατων παρόντων μελών. Σε περίπτωση 
ισοψηφίας υπερισχύει η ψήφος του Προέδρου. 

7. Το Τεχνικό Συμβούλιο παρέχει την γνώμη του για θέ¬ 
ματα που ορίζει ο Νόμος 1418/1984, όπως κάθε φορά 
ισχύει, και τα εκτελεστικά αυτού Διατάγματα καθώς επί¬ 
σης και για κάθε θέμα που παραπέμπει σ'αυτό η Προϊστά¬ 
μενη Αρχή. 

8. Η θητεία του Τεχνικού Συμβουλίου είναι διετής. 

Άρθρο 4 

Συγκρότηση Επιτροπών- 
Επιτροπή Διαγωνισμού Προεπιλογής- 

Εισήγησης για Ανάθεση και Παρακολούθηση Έργων 

1. Οι Επιτροπές που προβλέπονται από τον Ν. 
1418/1984, τα προεδρικά διατάγματα καιτις κανονιστικές 
αποφάσεις που εκδίδονται κατ’ εξουσιοδότησή του συ¬ 
γκροτούνται με απόφαση του Διοικητικού Συμβουλίου 
της ΕΑΒ ή του Δ/ντα Συμβούλου ή του Συμβουλίου Δ/νσης 
ή των αρμοδίων εξουσιοδοτημένων οργάνων σύμφωνα 
με τις εκάστοτε ισχύουσες οργανωτικές διατάξεις της 
ΕΑΒ και όπως ειδικότερα ορίζεται στις επόμενες παρα¬ 
γράφους του παρόντος άρθρου. 

2. Η Επιτροπή Διαγωνισμού αποτελείται από τρία έως πέ¬ 
ντε υπηρεσιακά μέλη, κατάπλειοψηφίατεχνικούς,που ορίζο¬ 
νται μαζί με τους αναπληρωτές τους με απόφαση του Διοικη¬ 
τικού Συμβουλίου ή του Δ/ντα Συμβούλου ή του Συμβουλίου 
Δ/νσης ή των αρμοδίως εξουσιοδοτημένων οργάνων σύμ¬ 
φωνα με τις εκάστοτε ισχύουσες οργανωτικές διατάξεις της 
ΕΑΒ. Ένα από τα μέλη ορίζεται ως Πρόεδρος.Τα μέλη της 
Επιτροπής Διαγωνισμού μπορεί να ορίζονται για τη διενέρ¬ 
γεια ενός ή περισσοτέρων διαγωνισμών. 

3. Με την απόφαση συγκρότησης της Επιτροπής Δια¬ 
γωνισμού τής παραγράφου 2 του παρόντος, μπορεί να 
ορίζεται ότι η Επιτροπή αυτή ασκεί και τα καθήκοντα της 
Επιτροπής Προεπιλογής. 

4. Η Επιτροπή Διαγωνισμού της ως άνω παραγράφου 2 
ασκεί και τα καθήκοντα της Επιτροπής Εισήγησης για 
Ανάθεση ανεξαρτήτως προϋπολογισμού του έργου. 

5. Ο χαρακτηρισμός του έργου ως σημαντικού και η συ¬ 
γκρότηση της Επιτροπής Παρακολούθησης Έργου που 
προβλέπεται από το άρθρο 6 παρ. 4 του Ν. 1418/84 γίνε¬ 
ται από το Διοικητικό Συμβούλιο της ΕΑΒ. Η Επιτροπή αυ¬ 
τή αποτελείται από 3-5 υπηρεσιακά μέλη, κατά πλειοψη- 
φία τεχνικούς. 

6. Όπου στο παρόν άρθρο αναφέρονται υπηρεσιακά μέ¬ 
λη, ως τοιαύτα νοούνται και μόνιμοι αξιωματικοί της Πο¬ 
λεμικής Αεροπορίας εν ενεργεία που είναι τεχνικοί δι¬ 
πλωματούχοι Α.Ε.Ι. ή απόφοιτοι Τεχνικών Στρατιωτικών 
Σχολών (Α.Ε.Ι.). 

Άρθρο 5 

Χρόνος ισχύος των Προσφορών 

Ο χρόνος ισχύος των προσφορών που προβλέπεται 
στα εδάφια 1 και 2 της παρ. 2 ταυ άρθρσυ 23 του Π.Δ. 
609/1985 μπορεί με τη διακήρυξη να ορίζεται σε 90 και 
150 ημέρες αντίστσιχα. 

Άρθρα 6 

Υπογραφή σύμβασης- Συμβατικά Τεύχη 

1. Σε περίπτωση έργων που χαρακτηρίζονται κατεπεί- 
γοντα από το Διοικητικό Συμβούλιο της ΕΑΒ ή τα εξου¬ 
σιοδοτημένα όργανα ανάλογα με το ύψος της δαπάνης 
του έργου, σύμφωνα με τις εκάστστε ισχύσυσες οργανω¬ 
τικές διατάξειςτης ΕΑΒ, είναι δυνατάν με τη διακήρυξη να 
ορίζεται ότι ο Ανάδοχος μπορεί να καλείται για την υπο¬ 
γραφή της σύμβασης σε προθεσμία μικρότερη από 15 
ημέρες, που προβλέπεται στην παραγρ. 2 του άρθρου 26 
του Π.Δ. 609/1985. 

2. Τα συμβατικά τεύχη και σχέδια που περιλαμβάνσνται 
στη διακήρυξη αλληλοσυμπληρώνσνται ώστε να εξασφα¬ 
λίζεται η πσιοτικά αρτιάτερη και πληρέστερη εκτέλεση 
τσυ έργου. 

Άρθρο 7 
Ποινικές ρήτρες 

Το ύψος των ποινικών ρητρών μπορεί με τη διακήρυξη 
να ορίζεται μέχρι και το διπλάσιο από αυτό που προβλέπε- 
ται στις παρ. 9,10 και 11 του άρθρου 36 του Π .Δ. 609/1985. 

Άρθρο 8 

Διεθνείς Διαγωνισμοί 

Η διακήρυξη και διεξαγωγή διεθνών διαγωνισμών για 
έργα πσυ αφορά το παρόν διάταγμα εγκρίνονται από το 
Διοικητικό Συμβούλιο της ΕΑΒ. 

Άρθρο 9 

Παρεκκλίσεις -Πρότυπα Συμβατικά Τεύχη 

1. Όπσυ επιτρέπονται παρεκκλίσεις από τις κείμενες 
διατάξεις για τη μελέτη και κατασκευή έργων της ΕΑΒ, σι 
παρεκκλίσεις αυτές εγκρίνσνται απά το Διοικητικά Συμ¬ 
βούλιο μετά από γνώμη του Τεχνικού Συμβουλίου. 

2. Πρότυπα συμβατικά τεύχη πσυ δεν καλύπτονται από 
αντίστοιχα της Γενικής Γραμματείας Δημοσίων Εργων 
τσυ Υπσυργείου Περιβάλλσντος, Χωρσταξίας και Δημσ- 
σίων Έργων, εγκρίνονται με κοινή απόφαση του Υπουρ¬ 
γείου Περιβάλλοντος, Χωροταξίας και Δημοσίων Έργων 
και του Υπουργού Οικονομικών. 

3. Μέχρις ότου εγκριθούν νέα πρότυπα συμβατικά τεύ¬ 
χη της παραγράφου 2 ανωτέρω, ισχύουν τα εγκεκριμένα 
απά το Διοικητικό Συμβούλιο της ΕΑΒ τεύχη. 

Άρθρο 10 

Αιτήσεις Θεραπείας 

1. Στις αιτήσεις θεραπείας του αναδόχου, που ασκού¬ 
νται σύμφωνα με τις διατάξεις του άρθρου 12 του Ν. 
1418/1984,αποφασίζειτο Διοικητικό Συμβούλιο μετά από 
γνώμη του Τεχνικού Συμβουλίου. 

2. Οι αιτήσεις αυτές απευθύνσνται στο Διοικητικό Συμ¬ 
βούλιο της ΕΑΒ και επιδίδονται στην Διευθύνουσα Υπη¬ 
ρεσία, χωρίς να απαιτείται κσινσποίηση στον Υπουργό 
Περιβάλλοντος, Χωροταξίας και Δημοσίων Έργων. Οι αι¬ 
τήσεις αυτές κσινσποισύνται και στην υπηρεσία πσυ έχει 
εκδάσει την πρσσβαλλάμενη πράξη. 


Άρθρσ 11 
Τελικές διατάξεις 

Τα θέματα πσυ δεν ρυθμίζονται ειδικά με τις διατάξεις 
του παρόντος, διέπονταιαπότο Ν. 1418/1984, όπως ισχύ¬ 
ει και τα προεδρικά διατάγματα και τις κανονιστικές απσ- 
φάσεις πσυ εκδίδονται κατ’ εξουσιοδότησή τσυ. 

Άρθρσ 12 
Έναρξη ισχύος 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στην Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση τσυ 
παρόντος διατάγματος. 

Αθήνα, 15 Μάίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ Β. ΠΑΠΑΝΔΡΕΟΥ 

- ♦ - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 152 

Περί οργάνωσης τσυ χράνου εργασίας των ναυτικών, σε 
συμμόρφωση πρσς τις Οδηγίες 1999/63/ ΕΚ και 1999/ 
95/ ΕΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 4 και 5 του Ν. 1338/1983 «εφαρμογή του 
κοινοτικού δικαίου» (Α' 34), άπως αντικαταστάθηκε από 
το άρθρο 6παρ.4του Ν. 1440/1984 (Ά70) και τροποποι¬ 
ήθηκε απά τις διατάξεις του άρθρου 22του Ν. 2789/2000 
(Α' 21), καθώς και τις διατάξεις του άρθρου 3 του Ν. 1338/ 
1983 όπως αντικαταστάθηκε από το άρθρο 65 του Ν. 
1892/1990 (Ά 101). 

2. Το άρθρο 29Α'του Ν. 1558/ 1985 (Ά 137) που προ¬ 
στέθηκε με το άρθρο 27του Ν. 2081/1992 (Α' 154) και αντι- 
καταστάθηκε με το άρθρο 1 παρ. 2α του Ν. 2469/1997 (Ά 
39). 

3. Το Ν. 2974/2001 «κύρωση της 180 Διεθνούς Σύμβα¬ 
σης εργασίας “για τις ώρες εργασίας των ναυτικών και 
την επάνδρωση των πλσίων” και του Πρωτοκόλλου 1996 
στη Σύμβαση περί ελαχίστων επιπέδων ασφαλείας των 
εμπσρικών πλσίων, 1976» (Α'293). 

4. Την 361/3.9.2002 γνωμσδότηση τσυ Συμβσυλίου 
Εμπσρικού Ναυτικσύ. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρσςτσυ Κρατικσύ προϋπσλσγι- 
σμού. 

6. Την 108/2003 γνωμσδάτηση τσυ Συμβουλίσυτης Επι- 
κρατείας μετά απά πράταση των Υπουργών Οικονομίας 
και Οικονομικών και Εμπορικής Ναυτιλίας, αποφασίζου¬ 
με: 

Άρθρο 1 

1. Με το Μέρος I του παράντος Π.Δ. σκοπείται η προ¬ 
σαρμογή της εσωτερικής νσμσθεσίας πρσς την σδηγία 
1999/63/ΕΚ τσυ Συμβσυλίσυ σχετικά με τη συμφωνία για 

την οργάνω(7η του χρόνου εργασίας των ναυτικών, που 
σύναψαν η Ένωση Εφοπλιστών της Ευρωπαϊκής Κοινό¬ 
τητας (ΕΟδΑ) και η Ομοσπονδία των Ενώσεων Εργαζομέ¬ 
νων στις μεταφορές στην Ευρωπαϊκή Ένωση (Ρ3Τ) (ΕΈΈ 
167/33 της 2.7.1999). 

2. Με το Μέρος II του παρόντος Π.Δ. σκοπείται η προ¬ 
σαρμογή της εσωτερικής νομοθεσίας προς την οδηγία 
1999/95/ΕΚ του Ευρωπαϊκού Κοινοβουλίου και του Συμ¬ 
βουλίου σχετικά με την επιβολή των διατάξεων περί των 
ωρών εργασίας των ναυτικών επί των πλσίων που καταπλέ¬ 
ουν σε κοινοτικούς λιμένες (Ε.Ε.Ε 14/30 της 20.01.2000). 

ΜΕΡΟΣ I 

ΟΡΓΑΝΩΣΗ ΤΟΥ ΧΡΟΝΟΥ ΕΡΓΑΣΙΑΣ ΤΩΝ ΝΑΥΤΙΚΩΝ 

Άρθρο 2 

1. Οι απαιτήσεις του Μέρους I εφαρμάζονται στους ναυ¬ 
τικούς που εργάζονται σε κάθε είδους θαλασσοπλοούν 
πλοίο είτε ανήκει στο δημόσιο είτε σε ιδιώτες το οποίο φέ¬ 
ρει την Ελληνική σημαία και ασκεί τακτικά εμπορικές θα¬ 
λάσσιες δραστηριότητες. 

2. Στην περίπτωση αμφιβολίας ως προς το αν ένα πλοίο 
πρέπει να θεωρείται θαλασσοπλοούν ή ότι ασκεί θαλάσ¬ 
σιες εμπορικές δραστηριάτητες για τους σκοπούς του 
παρόντος, το θέμα επιλύεται από τη Διεύθυνση Ναυτικής 
Εργασίας του ΥΕΝ μετά από διαβούλευση με τις οργανώ¬ 
σεις εφοπλιστών και ναυτικών. 

3. Οι διατάξεις του Μέρους αυτού δεν έχουν εφαρμογή 
στα αλιευτικά σκάφη. 

Άρθρο 3 

Για την εφαρμογή του Μέρους I, 

α) ο άρος «ώρες εργασίες» σημαίνει το χρόνο στη διάρ¬ 
κεια του οποίου πρέπει ο ναυτικός να εργάζεται για λογα¬ 
ριασμό του πλοίου 

β) ο όρος «ώρες ανάπαυσης» σημαίνει το χρόνο εκτός 
των ωρών εργασίας. Ο όρος αυτός δεν περιλαμβάνει τα 
σύντομα διαλείμματα 

γ) ως «ναυτικάς» νοείται κάθε άτομο το οποίο απαοχο- 
λείται ή προσλαμβάνεται με σποιαδήποτε ιδιάτητα σε θα¬ 
λασσοπλοούν πλοίο 

δ) ως «εφοπλιστής» νσείται ο ιδιοκτήτης του πλοίου ή 
κάθε άλλο νομικά ή φυσικό πρόσωπο όπως ο διαχειριστής 
ή ο ναυλωτής, ο σποίος έχει αναλάβει την ευθύνη για τη 
λειτουργία του πλοίου από τον ιδιοκτήτη του πλοίου και ο 
οποίος αναλαμβάνοντας την ευθύνη του πλοίου συμφώ¬ 
νησε να αναλάβει όλα τα παρεπόμενα καθήκοντα και ευ¬ 
θύνες. 

Άρθρο 4 

Εντός των ορίων που καθορίζονται στο άρθρο 6, ο εφο¬ 
πλιστής επιλέγει είτε σχήμα μεγίστου αριθμού ωρών ερ¬ 
γασίας τις οποίες δεν πρέπει να υπερβαίνει ο ναυτικός σε 
μια δεδομένη περίοδο είτε σχήμα ελαχίστσυ αριθμού 
ωρών ανάπαυσης ο οποίος πρέπει να παρέχεται σε μια δε¬ 
δομένη χρονική περίοδο. Το σχήμα που επιλέγεται σύμ¬ 
φωνα με τα πιο πάνω διατηρείται για χρονικό διάστημα 
τουλάχιστον τεσσάρων μηνών και δεν μπορεί να αλλάξει 
διαρκούντος του πλου. 

Άρθρο 5 

Υπά την επιφύλαξη του άρθρου 6, το σύνηθες πρότυπο 
ωράριο εργασίας ναυτικού βασίζεται, κατά κανόνα, σε ερ¬ 


γάσιμη ημέρα οκτώ ωρών με μια ημέρα ανάπαυσης την 
εβδομάδα και με ανάπαυση κατά τις δημόσιες αργίες. Με 
Συλλογικές Συμβάσεις Ναυτικής Εργασίας μπσρσύν να 
καθορίζονται τα ανώτατα άρια του κανονικού χρόνου ερ¬ 
γασίας των ναυτικών στη βάση του προτύπου που καθο¬ 
ρίζεται στο παρόν. 

Άρθρο 6 

1. Τα όρια των ωρών εργασίας ή ανάπαυσης έχσυν ως 
ακολσύθως: 

α) μέγιστο ωράριο εργασίας του οποίου δεν πρέπει να 
γίνεται υπέρβαση: 

ι) 14 ώρες μέσα σε περίοδο 24 ωρών και 
ιι) 72 ώρες μέσα σε περίοδο επτά ημερών 

ή 

β) ελάχιστο σύνολο ωρών ανάπαυσης πσυ δεν πρέπει 
να είναι λιγότερο από: 
ι) 10 ώρες μέσα σε περίοδο 24 ωρών και 
ιι) 77 ώρες μέσα σε περίοδο επτά ημερών. 

2. Οι ώρες ανάπαυσης δεν πρέπει να διαιρούνται σε πε¬ 
ρισσότερες από δύο περιόδους μια από τις οποίες πρέπει 
να διαρκεί τουλάχιστον έξι ώρες ενώ το διάστημα μεταξύ 
διαδοχικών περιόδων ανάπαυσης δεν πρέπει να υπερβαί¬ 
νει τις 14 ώρες. 

3. Τα πρσβλεπόμενα γυμνάσια στο πλοίο πρέπει να διε¬ 
ξάγονται κατάτράπο ώστε να ελαχιστοποιείται η διακοπή 
των περιόδων ανάπαυσης και να μην προξενείται κόπω¬ 
ση. 

4. Στην περίπτωση που ναυτικός ευρίσκεται σε άμεση 
διάθεση, όπως στην περίπτωση ανεπάνδρωτου μηχανο¬ 
στασίου, πρέπει να λαμβάνει επαρκή αντισταθμιστική πε¬ 
ρίοδο ανάπαυσης εάν η κανονική περίοδος ανάπαυσής 
τσυ διαταράσσεται από έκτακτες κλήσεις για εργασία. 

5. Με Συλλσγικές Συμβάσεις Ναυτικής Εργασίας επι¬ 
τρέπεται να ορίζονται εξαιρέσεις απά τα όρια των παρα¬ 
γράφων 1 και 2. Οι εξαιρέσεις αυτές πρέπει να τηρούν, 
κατά το δυνατά, τα πρότυπα που καθορίζονται παραπά¬ 
νω, μπορούν όμως να λαμβάνουν υπόψη συχνότερες ή 
μεγαλύτερες περιόδους άδειας ή να προβλέπουν τη χο¬ 
ρήγηση αντισταθμιστικής άδειας για ναυτικούς που μετέ¬ 
χουν σε φυλακές γέφυρας ή μηχανοστασίου ή για ναυτι¬ 
κούς που εργάζονται σε πλοία που εκτελούν βραχείς πλό- 
ες. 

6. Σε εύκολα προσιτό μέρος στο πλοίο, τοποθετείται πί¬ 
νακας στον οποίο εμφαίνεται η διευθέτηση του χρόνου 
εργασίας και περιλαμβάνει για κάθε θέση εργασίας τσυ- 
λάχιστσν: 

α) το χρονοδιάγραμμα της υπηρεσίας όταν το πλοίο εί¬ 
ναι στη θάλασσα και όταν το πλοίο είναι σε λιμένα και 
β) το μέγιστο ωράριο εργασίας ή το ελάχιστο σύνολο 
ωρών ανάπαυσης όπως καθορίζονται στο παρόν ή με Συλ¬ 
λογική Σύμβαση Ναυτικής Εργασίας που ισχύει. 

7. Ο πίνακας πσυ αναφέρεται στην παράγραφο 6 συ- 
ντάσσεται σύμφωνα με το πρότυπο που καθορίζεται στο 
Παράρτημα I του παρόντος στην Ελληνική και στην Αγ¬ 
γλική. 

Άρθρο 7 

Οι ναυτικοί κάτω των 18 ετών δεν επιτρέπεται να εργά¬ 
ζονται τη νύκτα. Ως «νύκτα» νοείται περίοδος τουλάχι¬ 
στον 9 συνεχών ωρών που περιλαμβάνει το διάστημα από 
τα μεσάνυκτα έως τις 5 π. μ. Η παρούσα διάταξη δεν εφαρ¬ 
μόζεται εάν διαταράσσεται η πραγματική κατάρτιση των 

νέων ναυτικών ηλικίας από 16 έως 18 ετών σύ μφωνα με τα 
καθιερωμένα προγράμματα και χρονοδιαγράμματα εκ¬ 
παίδευσης σε πλοίο. 

Άρθρο 8 

1.0 πλοίαρχος έχει το δικαίωμα να απαιτεί από ναυτικό 
να εκτελεί όσες ώρες εργασίας απαιτούνται για την άμε¬ 
ση ασφάλεια του πλοίου, των ατάμων που επιβαίνουν σ’ 
αυτά ή του φορτίου ή για την παροχή βοήθειας σε άλλο 
πλοίο ή άτομα που ευρίσκονται σε κατάσταση κινδύνου 
στη θάλασσα. 

2. Σύμφωνα με την παράγραφο 1, ο πλοίαρχος μπορεί 
να αναστείλει την ισχύ του προγράμματος ωρών εργα¬ 
σίας ή ωρών ανάπαυσης και να απαιτήσει απά ναυτικό να 
εκτελέσει όσες ώρες εργασίας απαιτούνται μέχρις ότου 
αποκατασταθεί η ομαλή κατάσταση. 

3. Μόλις καταστεί δυνατό μετά την αποκατάσταση της 
ομαλής κατάστασης, ο πλοίαρχος εξασφαλίζει τη χορή¬ 
γηση επαρκούς περιάδου ανάπαυσης σε όλους τους ναυ¬ 
τικούς που εκτέλεσαν εργασία στη διάρκεια περιάδου 
ανάπαυσης σύμφωνα με το χρονοδιάγραμμα υπηρεσίας. 

Άρθρο 9 

1. Με μέριμνα του πλοιάρχου τηρείται αρχείο των καθη¬ 
μερινών ωρών εργασίας ή των καθημερινών ωρών ανά¬ 
παυσης των ναυτικών, σύμφωνα με το πρότυπο που κα¬ 
θορίζεται στο Παράρτημα II του παρόντος, έτσι ώστε να 
καθίσταται δυνατός ο έλεγχος της τήρησης των διατάξε¬ 
ων του άρθρου 6.0 ναυτικάς δικαιούται να λαμβάνει αντί¬ 
γραφο των στοιχείων του αρχείου που τον αφορούν, το 
οποίο πρέπει να υπογράφεται από τον πλοίαρχο ή από μέ¬ 
λος πληρώματος άτομο εξουσιοδοτημένο από τον πλοί¬ 
αρχο και από τον ναυτικό. 

2. Το αρχείο των οκτώ προηγουμένων ημερών και σε κά¬ 
θε περίπτωση το αρχείο που αντιστοιχεί στο χρονικό διά¬ 
στημα απά τον απάπλου από λιμένα έως τον απόπλου από 
τον επόμενο λιμένα, θα είναι διαθέσιμο για έλεγχο από 
αρμόδιες Αρχές. Το αρχείο συντάσσεται στην Ελληνική 
και στην Αγγλική. 

Άρθρο 10 

1. Η τήρηση του αρχείου που αναφέρεται στο άρθρο 9 
εξετάζεται από τις λιμενικές Αρχές εσωτερικού και εξω¬ 
τερικού και τους Επιθεωρητές της Διεύθυνσης Ελέγχου 
Πλοίων και θεωρείται κατά τους ελέγχους τήρησης των 
διατάξεων που διέπουντις ώρες εργασίας ή τις ώρες ανά¬ 
παυσης σύμφωνα με το παράν Διάταγμα. 

2. Η τήρηση του πίνακα και του αρχείου που προβλέπο- 
νται στο παράν καλύπτουν τις απαιτήσεις τήρησης του 
προγράμματος και του αρχείου που προβλέπονται στο 
άρθρο 2 του Π .Δ. 281 /1998 (Ά' 202). 

Άρθρο 11 

1. Κατά τον καθορισμό, την έγκριση ή την αναθεώρηση 
των επιπέδων επάνδρωσης πλοίων λαμβάνεται υπάψη η 
ανάγκη αποφυγής ή ελαχιστοποίησης, όσο το δυνατόν 
περισσότερο, των υπερβολικά πολλών ωρών εργασίας, 
έτσι ώστε να εξασφαλίζεται στους ναυτικούς επαρκής 
ανάπαυση και να περιορίζεται η κάπωση. 

2. Εάν από τα αρχεία ή άλλα αποδεικτικά στοιχεία προ¬ 
κύπτει παράβαση των διατάξεων που διέπουν τις ώρες 
εργασίας ή τις ώρες ανάπαυσης, λαμβάνονται μέτρα, συ- 
μπεριλαμβανομένης εφόσον είναι απαραίτητο της αναθε¬ 


ώρησης της οργανικής σύνθεσης πληρώματος του πλοί¬ 
ου, έτσι ώστε να αποφεύγονται μελλοντικές παραβάσεις. 

3. Όλα τα πλοία για τα οποία εφαρμόζεται το παρόν 
πρέπει να είναι επανδρωμένα σύμφωνα με την οργανική 
σύνθεση πληρώματόςτους. 

Άρθρο 12 

Στα πλοία δεν επιτρέπεται να εργάζονται άτομα ηλικίας 
κάτω των 16 ετών. 

Άρθρο 13 

Ο εφοπλιστής υποχρεούται να λαμβάνει μέτρα συ- 
μπεριλαμβανομένης της παροχής στον πλοίαρχο των 
απαραίτητων πάρων για τη συμμόρφωση προς τις υπο¬ 
χρεώσεις του παρόντος Π.Δ. Ο πλοίαρχος λαμβάνει 
άλα τα απαραίτητα μέτρα για να εξασφαλίζει την εφαρ¬ 
μογή των απαιτήσεων σχετικά με τις ώρες εργασίας ή 
ανάπαυσης των ναυτικών που απορρέουν απά το παράν 
Π.Δ. 

Άρθρο 14 

1. Οι ναυτολογούμενοι σε πλοία για τα οποία εφαρμά- 
ζεταιτο παράν Π.Δ. πρέπει να κατέχουν πιστοποιητικό ια¬ 
τρικής εξετάσεως σε ισχύ σύμφωνα μετά Ν. 1131/81 «Πε¬ 
ρί κυρώσεωςτης 73 Διεθνούς Συμβάσεως» περί ιατρικής 
εξέτασης ναυτικών (Ά' 39). 

Ναυτικοί μέλη πληρώματος πλοίου που μετέχουν σε 
φυλακές γέφυρας ή μηχανοστασίου για τους οποίους πι¬ 
στοποιείται από ιατρό ότι έχουν προβλήματα υγείας που 
οφείλονται στο γεγονός ότι εκτελούν νυκτερινή εργασία, 
μεταφέρονται, εφόσον είναι δυνατό, σε ημερήσια εργα¬ 
σία για την οποία είναι κατάλληλοι. 

2. Η υγειονομική εξέταση για την έκδοση του πιστοποι¬ 
ητικού που αναφέρεται στην παράγραφο 1 γίνεται χωρίς 
δαπάνες του ναυτικού και καλύπτεται απά το ιατρικά 
απόρρητο. 

Άρθρο 15 

Εφόσον ζητηθεί από δημόσια υπηρεσία, οι εφοπλιστές 
πρέπει να παρέχουν πληροφορίες σχετικά με ναυτικούς 
που εργάζονται κατά τη νύκτα. 

Άρθρο 16 

Οι ναυτικοί τυγχάνουν προστασίας της ασφάλειας και 
της υγείας τους ανάλογα με τη φύση της εργασίας τους 
και σύμφωνα με τις αντίστοιχες σχετικές διατάξεις της 
εσωτερικής νομοθεσίας και των Διεθνών Συμβάσεων που 
έχει κυρώσει η Ελλάδα. Στους ναυτικούς παρέχεται ισο¬ 
δύναμη προστασία και υπηρεσίες ή διευκολύνσεις πρό¬ 
ληψης για την ασφάλεια και την υγεία τους ανεξαρτήτως 
αν εργάζονται την ημέρα ή τη νύκτα. 

'Άρθρο 17 

Κάθε ναυτικάς δικαιούται ετήσια άδεια μετ’ αποδοχών 
διάρκειας τουλάχιστον τεσσάρων εβδομάδων ή, για πε- 
ριάδους απασχάλησης μικρότερες του ενός έτους, ανά¬ 
λογο μέρος αυτής σύμφωνα με τους όρους απόκτησης 
δικαιώματος και χορήγησης τέτοιας άδειας που καθορί¬ 
ζονται στην οικεία Συλλογική Σύμβαση Ναυτικής Εργα¬ 
σίας. 

Η ελάχιστη περίοδος ετήσιας άδειας μετ’ αποδοχών 
δεν αντικαθίσταται από αντισταθμιστικό επίδομα, εκτός 
από τις περιπτώσεις κατά τις οποίες λήγει η σχέση εργα¬ 
σίας πριν τη χορήγησή της. 

ΜΕΡΟΣ II 

ΕΛΕΓΧΟΣ ΩΡΩΝ ΕΡΓΑΣΙΑΣ ΝΑΥΤΙΚΩΝ ΣΕ ΠΛΟΙΑ 
ΠΟΥ ΚΑΤΑΠΛΕΟΥΝ ΣΕ ΕΛΛΗΝΙΚΟΥΣ ΛΙΜΕΝΕΣ 

Άρθρο 18 

Σκοπός του Μέρους II είναι η δημιουργία μηχανισμού 
για την εξακρίβωση και την επιβολή της συμμόρφωσης 
των πλσίων που καταπλέουν σε Ελληνικούς λιμένες προς 
τις διατάξεις του Μέρους I και, εφόσον πρόκειται για 
πλοίο υπό ξένη σημαία προς τις απαιτήσειςτων άρθρων 2 
εως 13 του Μέρους I προκειμένου να βελτιωθούν η ασφά¬ 
λεια στη θάλασσα, σι συνθήκες εργασίας και η υγεία και η 
ασφάλεια των ναυτικών επί των πλοίων. 

Άρθρο 19 

Πάτους σκοπούς του Μέρους II, νοούνται ως: 

α) «πλοίο»: κάθε θαλασσοπλοούνπλοίο, που ανήκει στο 
δημάσιο ή σε ιδιώτη και ασκεί συνήθως εμπορικές ναυτι¬ 
λιακές δραστηριάτητες. Στον ορισμά αυτάν δεν περιλαμ¬ 
βάνονται τα αλιευτικά σκάφη. 

β) «επιθεωρητής»: Αξιωματικάςτσυ Λιμενικού Σώματος 
ή υπάλληλος του Δημοσίου Τομέα που έχει ορισθεί απά 
τη Λιμενική Αρχή ή άλλο πράσωπο που έχει εξουσιοδοτη¬ 
θεί από τη Διεύθυνση Ασφάλειας Ναυσιπλοΐας του ΥΕΝ 
να διενεργεί επιθεωρήσεις ελέγχου πλοίων με ξένη ση¬ 
μαία σε Ελληνικά λιμένα και είναι υπεύθυνος γι’ αυτό ένα¬ 
ντι της αρχής που τον έχει ορίσει. 

γ) «καταγγελία»: κάθε πληροφορία ή έκθεση που υπο¬ 
βάλλει μέλος του πληρώματος, επαγγελματικές οργανι- 
σμάς, ένωση, συνδικαλιστική σργάνωση ή, γενικά, σποισ- 
δήποτε πρόσωπο έχει συμφέρον από την ασφάλεια ταυ 
πλσίου, ιδίως όσσν αφορά την ασφάλεια ή την υγεία των 
μελών του πληρώματάς του. 

Άρθρο 20 

1. Εάν Λιμενική Αρχή, σε λιμένα αρμοδιάτητοςτης σποί- 
ας καταπλέει ένα πλσίο κατά την κανσνική πσρεία της 
εμπορικής δραστηριάτητάς του ή για άλλους λόγους που 
οχετίζονται με τη λειτουργία του, γίνει αποδέκτης καταγ¬ 
γελίας που δεν είναι προδήλως αβάσιμη ή έχει αποδεικτι¬ 
κά στοιχεία άτι το πλοίο δενπληρείτις απαιτήσεις του Μέ¬ 
ρους I και εφάσον πρόκειται για πλοίο υπό ξένη σημαίατις 
απαιτήσεις των άρθρων 2 εως 13 τσυ Μέρους I, καταρτί¬ 
ζει έκθεση την οπσία σε περίπτωση πλσίου υπά ξένη ση¬ 
μαία απευθύνει προς την κυβέρνηση της χώρας στην 
οποία είναι νηολογημένο το πλοίο. 

2. Σε περίπτωση που απά επιθεώρηση που διενεργείται 
σύμφωνα με το άρθρο 21 προκύπτουν οι απαιτούμενες 
αποδείξεις για τη στοιχειοθέτηση των οποίων προβλέπει 
ομοίως το άρθρο 21, η Λιμενική Αρχή λαμβάνει άλα τα 
αναγκαία μέτρα για την αποκατάσταση σιωνδήποτε συν¬ 
θηκών επίτου πλοίσυ που είναι σαφώς επικίνδυνες για την 
ασφάλεια ή την υγεία των ναυτικών. 

3. Η ταυτότητα τσυ πρσσώπου που υποβάλλει την κα¬ 
ταγγελία δεν πρέπει να αποκαλύπτεται στον πλοίαρχο ή 
στον κύριο του συγκεκριμένου πλοίου. Αν η καταγγελία 
αποδειχθεί τελείως αβάσιμη, εφαρμόζεται το άρθρο 229 
του Ποινικού Κώδικα. 

Άρθρο 21 

1. Κατά την πραγματοποίηση επιθεώρησης για τη στοι- 
χειοθέτηση της απόδειξης ότι ένα πλοία δεν πληρεί τις 
απαιτήσεις της παραγράφου 1 του προηγούμενου άρ¬ 
θρου, ο επιθεωρητής εξακριβώνει: 


- εάν έχει καταρτιστεί πίνακας με το καθεστώς εργασίας 
επί του πλοίου στη γλώσσα ή τις γλώσσες εργασίας που 
χρησιμοποιούνται απά τα μέλη του πληρώματος του πλοί¬ 
ου και στην Αγγλική γλώσσα, σύμφωνα με τσ πρότυπο 
που παρατίθεται στο Παράρτημα I, ή άλλο ισοδύναμο 
πράτυπο και εάν ο πίνακας αυτάς είναι αναρτημένος επί 
του πλοίου σε ευπράσιτο μέρος, 

- εάν τηρείται αρχείο των ωρών εργασίας ή των ωρών 
ανάπαυσης των ναυτικών, στη γλώσσα ή τις γλώσσες ερ¬ 
γασίας πσυ χρησιμοποισύνται απά τα μέλη του πληρώμα¬ 
τος του πλοίου και στην Αγγλική γλώσσα, σύμφωνα με το 
πράτυπο που παρατίθεται στο Παράρτημα II, ή άλλο ισο¬ 
δύναμο πράτυπο και εάν φυλάσσεται επί τσυ πλοίου κα¬ 
θώς και εάν υπάρχουν αποδεικτικά στοιχεία άτι αυτά το 
αρχείο είναι δεόντως θεωρημένο από την αρμόδια αρχή 
του κράτους άπου είναι νηολογημένο το πλοίο. 

2. Εάν έχει ληφθεί καταγγελία ή ο επιθεωρητής πιστεύ¬ 
ει, με βάση τις δικές του παρατηρήσεις επίτου πλοίου, άτι 
τα μέλη του πληρώματος είναι υπερβολικά καταπονημέ¬ 
να, ο επιθεωρητής διενεργεί λεπτομερή επιθεώρηση, 
σύμφωνα με την παράγραφο 1 του παράντος άρθρου, 
προκειμένου να εξακριβώσει κατά πόσο οι ώρες εργα¬ 
σίας ή σι περίοδοι ανάπαυσης που έχουν καταγραφεί στο 
αρχείο, πληρούν τις απαιτήσεις της παραγράφου 1 του 
προηγούμενου άρθρου και κατά πάσο έχουν τηρηθεί κα¬ 
νονικά, λαμβανομένων υπάψη άλλων αρχείων που αφο¬ 
ρούν τη λειτουργία του πλοίου. 

Άρθρο 22 

1. Εάν απά επιθεώρηση ή την λεπτσμερή επιθεώρηση 
αποκαλυφθεί άτι το πλοίο δεν πληροί τις απαιτήσεις του 
Μέρους I λαμβάνονταιτα αναγκαία μέτρα προκειμένου να 
αποκατασταθούν οιεσδήποτε ελλείψεις επί του πλοίου 
που είναι σαφώς επικίνδυνες για την ασφάλεια ή την υγεία 
των ναυτικών. Τα εν λάγω μέτρα μπορεί να περιλαμβά¬ 
νουν απαγάρευση απάπλου του πλοίου μέχρις άτου διορ¬ 
θωθούν οι διαπιστωθείσες ανωμαλίες ή μέχρις ότου ανα¬ 
παυθεί επαρκώς το πλήρωμα αυτού. 

2. Εάν υπάρχουν σαφείς απσδείξεις άτι τα μέλη τσυ πλη¬ 
ρώματος της πρώτης φυλακής ή των επομένων φυλακών 
που θα τα αντικαταστήσουν είναι υπερβολικά καταπονη¬ 
μένα, η Αιμενική Αρχή απαγορεύει τον απάπλου του πλοί¬ 
ου μέχρις ότου διορθωθούν οι διαπιστωθείσες ανωμαλίες 
ή μέχρις ότου αναπαυθεί επαρκώς το πλήρωμα. 

Άρθρο 23 

1. Στην περίπτωση απαγόρευσης του απόπλου ενός 
πλοίου σύμφωνα με το προηγούμενο άρθρο, η Λιμενική Αρ¬ 
χή ενημερώνει τον πλοίαρχο, τον κύριο ή τον εφοπλιστή 
του πλοίου, καθώς και τη διοίκηση του κράτους της σημαί¬ 
ας ή του κράτους στο οποίο είναι νηολογημένο το πλοίο ή 
τον Πράξενο ή, ελλείψει αυτού, τονπλησιέστερο διπλωμα¬ 
τικά εκπράσωπο του κράτους αυτού, οχετικά με τα αποτε¬ 
λέσματα των αναφεράμενων στο άρθρο 21 επιθεωρήσεων 
ή των αποφάσεων που έλαβε ο επιθεωρητής και τις απαι- 
τούμενες, ενδεχομένως, διορθωτικές ενέργειες. 

2. Σε περίπτωση επιθεώρησης σύμφωνα με το Μέρος 
II, απά τη Λιμενική Αρχή καταβάλλονται άλες οι δυνατές 
προσπάθειες πρσκειμένου να απσφεύγονται αδικαιολά- 
γητες καθυστερήσεις του πλοίου. Σε περίπτωση, ωστό¬ 
σο, αδικαιολόγητων καθυστερήσεων, ο κύριος ή ο εφο¬ 
πλιστής δικαιούται να ζητήσει αποζημίωση για οιαδήπσ- 

τε ζημία ή απώλεια έχει υποστεί. Σε κάθε περίπτωση 
προβαλλόμενης αδικαιολόγητης καθυστέρησης, το βά¬ 
ρος της απόδειξης φέρει ο κύριος ή ο εφοπλιστής του 
πλοίου. 

Άρθρο 24 

1.0 κύριος ή εφοπλιστήςτου πλοίου ή ο αντιπρόσωπος 
του, έχει δικαίωμα να προσφύγει εγγράφως ενώπιον του 
Υπουργείου Εμπορικής Ναυτιλίας κατά της απόφασης 
απαγόρευσης απόπλου που έχει λάβει η Λιμενική Αρχή, 
εντός 48 ωρών από την κοινοποίηση της απόφασης. Η 
προσφυγή δεν συνεπάγεται την αναστολή της ακινητο- 
ποίησης. Το Υπουργείο Εμπορικής Ναυτιλίας γνωστοποι¬ 
εί στον προσφεύγοντα την απόφαση του το αργότερο μέ¬ 
σα σε δύο (2) ημέρες από την ημερομηνία κατάθεσης της 
αίτησης προσφυγής, αφού προηγουμένως λάβει υπόψη 
και τις απόψεις της Λιμενικής Αρχής που επέβαλε το μέ¬ 
τρο. 

2. Η Λιμενική Αρχή πληροφορεί τον πλοίαρχο του πλοί¬ 
ου, για το δικαίωμα ασκήσεως προσφυγής είτε με την 
απόφαση απαγόρευσης απόπλου, είτε με το διαβιβαστι¬ 
κό αυτής έγγραφο. 

Άρθρο 25 

Για τη συνεργασία μεταξύ Λιμενικών Αρχών και αρμο¬ 
δίων Αρχών των άλλων κρατών μελών της Ευρωπαϊκής 
Ένωσης καθώς και για τη δημοσίευση των απαγορεύσε¬ 
ων απόπλου που επιβάλλονται σύμφωνα με το παρόν, 
έχουν εφαρμογή οι διατάξεις των άρθρων 14 και 15 του 
Π.Δ. 88/1997 (Ά 90) . 


Άρθρο 26 

Κατά την επιθεώρηση ενός πλοίου νηολογημένου στο 
έδαφος ή φέροντος τη σημαία κράτους που δεν έχει κυ¬ 
ρώσει τη ΔΣ 180Δ.Ο.Ε. ή το Πρωτόκολλο της Σύμβασης 
αριθμ. 147 της Δ.Ο.Ε., η Λιμενική Αρχή, εξασφαλίζει ότι, η 
μεταχείριση που παρέχεται στο εν λόγω πλοίο και το πλή¬ 
ρωμα του δεν είναι ευνοϊκότερη από την παρεχόμενη σε 
ένα πλοίο το οποίο φέρει τη σημαία κράτους που έχει κυ¬ 
ρώσει τη ΔΣ 180 Δ.Ο.Ε. ή το Πρωτόκολλο της Σύμβασης 
αριθμ. 147 Δ.Ο.Ε. ή αμφοτέρων. 

Άρθρο 27 

Αντίγραφο του παρόντος Διατάγματος και της οικείας 
Συλλογικής Σύμβασης Ναυτικής Εργασίας τηρείται επί 
του πλοίου ώστε να είναι εύκολα προσιτά, στο πλήρωμα. 

Άρθρο 28 

Στους παραβάτες των απαιτήσεων του παρόντος, ανε¬ 
ξάρτητα από τυχόν ποινικές ή / και πειθαρχικές κυρώσεις, 
επιβάλλονται οι κυρώσεις του άρθρου 45 του Ν.Δ. 187/ 
1973 (Α' 261) περί Κώδικος Δημοσίου Ναυτικού Δικαίου. 

Άρθρο 29 

Προσαρτώνται και αποτελούν αναπόσπαστο μέρος του 
παρόντος τα πιο κάτω Παραρτήματα I και II. 

Άρθρο 30 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 




ΦΕΚ124 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

2028 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 




ι η □υχν&πττΐΐ ίκα η Μρκεη των περιόδων όδειος ιβιθώς αΐι η χαρήγηοη ονπσπιθμκπικήι: άδειας, αποτελούν ουποοηκούς παράνηπες γη την πρόληψη της διι 
ϋιάττι^ μπορεί να βηφοροποιηθΕΐ νη πλοία που εκτελούν περηρκηϊ^ςπλόεςϋηό τον άρο 6π εψορμόΟαντοι ειδικές ρυθμίοαςαοφολείος. 




ΠΡΟΤΥΠΟ ΣΧΗΜΑ ΑΡΧΕΙΟΥ ΤΩΝ ΩΡΩΝ ΕΡΓΑΣΙΑΣ ΚΑΙ ΤΩΝ ΩΡΩΝ ΑΝΑΠΑΥΣΗΣ ΤΩΝ ΝΑΥΠΚΩΝ ( 1 ) 

















Ιήμειώ£πΈμΕΛ*ήμεουκ)(ήν9£ΗΐμήήμεΡίίί)ςτιςπφ6δου<:Ερ^ 


2030 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 



Στον Υπουργό Εμπορικής Ναίττιλίας αναθέτουμε τη δημοσίευση και εκτέλεση του παρόντος Διατάγματος. 


Αθήνα, 14 Μαΐου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΣ ΧΡΙΣΤΟΔΟΥΛΑΚΗΣ ΓΙΩΡΓΟΣ ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












































































































































































































































































































